بؤلگه لری گزه‌رک دیالکت و شیوه‌لری توپلایان، عرب الیفباسی‌ نین لاتین الیفباسی ایله عوض‌لنمه‌سی اوغروندا موباریزه آپاران عبدالله لطیف‌زاده 1927-1930-جو ایل‌لرده یئنی الیفبا کومیته‌سینده کاتیب ایشله‌ییر. " اوکوو ایشلری‌"  درگیسی‌نین 1927-جی ایل 4-5-جی سایلارینداکی  "‌قیریم تاتار ادبیاتی نین ان یئنی دؤورو "  و 11-جی سایینداکی  "قیریم تاتار ادبیاتینا قیسا نظر"  مقاله‌لری اونو بیر ادبیات‌شوناس کیمی ده مشهورلاشدیریر.